- என்று நாச்சியார் திருமொழியில் இச்சரிதத்தை ஆண்டாள் அழகாகப் பாடுகிறாள். தானே ருக்மிணியின் கைப்பிடிக்கப் போவதாக சிசுபாலன் கனாக் கண்டு கொண்டிருக்க, “திருமணம் உனக்கு என்று நீ நினைக்கலாம், ஆனால் ‘திருமகள்’ எப்போதுமே எனக்கு மட்டும்தான்!” என்று கூறி ருக்மிணியைக் கண்ணன் கவர்ந்து சென்றதாக ஆண்டாள் அனுபவித்துச் சொல்கிறாள். இப்படி ருக்மிணியைக் கவர்வதற்கான பயிற்சியாகத் தான் இளம் வயதில் கண்ணன் வெண்ணெய் திருடினான் போலும்!